
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, факс: 03071 / 4023 
www.zlatograd.bg;  e-mail:  ObA-zlatograd@zlatograd.bg

изх. № …………………………………..
ДО 

ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Продажба на обособен обект апартамент 1 със застроена площ 56,50 кв.м., съдържащ: самостоятелен вход, входно антре, кухня-всекидневна, спалня, баня с тоалетна и килер, находящ се на І-ви етаж от 2 МЖ – двуетажен жилищен блок, построен в УПИ ХІV-41, кв. 48 по ПУП на с. Ерма река.

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,


По силата на акт  № 1613/21.03.2019 г. за частна общинска собственост, Община Златоград е собственик на обособен обект апартамент 1 със застроена площ 56,50 кв.м., съдържащ: самостоятелен вход, входно антре, кухня-всекидневна, спалня, баня с тоалетна и килер, находящ се на І-ви етаж от 2 МЖ – двуетажен жилищен блок, построен в УПИ ХІV-41, кв. 48 по ПУП на с. Ерма река.
 Съгласно чл. 35, ал. 1 от Закона за общинската собственост, продажба на имоти и вещи – частна общинска собственост, се извършва след решение на общинския съвет, от кмета на общината, чрез публичен търг или публично оповестен конкурс.

Съгласно чл. 36 от Наредба № 2  за реда за придобиване, управление и разпореждане с общинско имущество на ОбС – Златоград, продажбата на нежилищни имоти – частна общинска собственост, се извършва в съответствие с предвижданията в годишната програма по чл. 4 от тази наредба, след решение на общинския съвет, от кмета на общината, чрез публично оповестен търг или конкурс. 

Съгласно чл. 41, ал. 2 от Закона за общинската собственост, разпоредителните сделки с имоти или с вещни права върху имоти – общинска собственост, се извършват по пазарни цени, но не по-ниски от данъчните им оценки. Пазарните цени на имотите и на вещните права се определят от общинския съвет въз основа на пазарни оценки, изготвени от оценители, определени по реда на чл. 22, ал. 3 от ЗОС, освен ако в закон е предвидено друго. Началните цени при провеждане на търгове или конкурси за разпореждане с имоти или с вещни права върху имоти – общинска собственост, не могат да бъдат по-ниски от цените, определени от общинския съвет.

Имотът е включен в Годишната програма за управление и разпореждане с имоти – общинска собственост за 2023 г., приета с Решение № ……/……….2023 г. на Общински съвет Златоград, който Община Златоград има намерение да предложи за продажба.

За имота са изготвени данъчна и пазарна оценки. Те са в размер, както следва:

- Данъчната оценка на обособен обект апартамент 1 със застроена площ 56,50 кв.м., съдържащ: самостоятелен вход, входно антре, кухня-всекидневна, спалня, баня с тоалетна и килер, находящ се на І-ви етаж от 2 МЖ – двуетажен жилищен блок, построен в УПИ ХІV-41, кв. 48 по ПУП на с. Ерма река, е в размер на 3 096,40 лв. (три хиляди деветдесет и шест лева и четиридесет стотинки);
- Пазарната оценка на обособен обект апартамент 1 със застроена площ 56,50 кв.м., съдържащ: самостоятелен вход, входно антре, кухня-всекидневна, спалня, баня с тоалетна и килер, находящ се на І-ви етаж от 2 МЖ – двуетажен жилищен блок, построен в УПИ ХІV-41, кв. 48 по ПУП на с. Ерма река, е в размер на 4 440,00 лв. (четири хиляди четиристотин и четиридесет лева).
Пазарната оценка е потвърдена с уведомително писмо от 15.03.2023 г. от лицензирания оценител.

Целесъобразно е разпореждането с имота да се извърши чрез организиране и провеждане на процедура за продажба, чрез публично оповестен търг с явно наддаване при начална тръжна цена, определена по реда на чл.41, ал.2 от ЗОС и съответстваща на  изготвената пазарна оценка.

Във връзка с гореизложеното, предлагам следният проект за

Р Е Ш Е Н И Е

Общински съвет Златоград на основание чл. 21, ал. 1, т. 8 от ЗМСМА, чл. 35, ал. 1 от Закона за общинската собственост и чл. 36 от Наредба № 2 за реда за придобиване, управление и разпореждане с общинско имущество на общински съвет Златоград

Р Е Ш И:

1. Открива процедура по провеждане на публично оповестен търг с явно наддаване за продажба на общински недвижим имот: обособен обект апартамент 1 със застроена площ 56,50 кв.м., съдържащ: самостоятелен вход, входно антре, кухня-всекидневна, спалня, баня с тоалетна и килер, находящ се на І-ви етаж от 2 МЖ – двуетажен жилищен блок, построен в УПИ ХІV-41, кв. 48 по ПУП на с. Ерма река, по акт за частна общинска собственост № 1613/21.03.2019 г., вписан в Служба по вписвания при РС Златоград с вх. № 214/26.03.2019 г., том І-149, партида 8801. Съседи: на север – фасада; на изток – апартамент 2; на юг – фасада и на запад – фасада.

2. Одобрява Експертна оценка, изготвена от независим оценител, получил сертификат и вписан в регистъра към Камарата на независимите оценители в България, на  обособен обект апартамент 1 със застроена площ 56,50 кв.м., съдържащ: самостоятелен вход, входно антре, кухня-всекидневна, спалня, баня с тоалетна и килер, находящ се на І-ви етаж от 2 МЖ – двуетажен жилищен блок, построен в УПИ ХІV-41, кв. 48 по ПУП на с. Ерма река, в размер на 4 440,00 лв. (четири хиляди четиристотин и четиридесет лева).
3. Определя пазарна цена на обособен обект апартамент 1 със застроена площ 56,50 кв.м., съдържащ: самостоятелен вход, входно антре, кухня-всекидневна, спалня, баня с тоалетна и килер, находящ се на І-ви етаж от 2 МЖ – двуетажен жилищен блок, построен в УПИ ХІV-41, кв. 48 по ПУП на с. Ерма река, в размер на 4 440,00 лв. (четири хиляди четиристотин и четиридесет лева).
4. Публично оповестеният търг с явно наддаване да се проведе при следното тръжно условие:

4.1. Начална тръжна цена на обособен обект апартамент 1 със застроена площ 56,50 кв.м., съдържащ: самостоятелен вход, входно антре, кухня-всекидневна, спалня, баня с тоалетна и килер, находящ се на І-ви етаж от 2 МЖ – двуетажен жилищен блок, построен в УПИ ХІV-41, кв. 48 по ПУП на с. Ерма река, в размер на 4 440,00 лв. (четири хиляди четиристотин и четиридесет лева). Върху достигнатата тръжна цена няма да се начислява ДДС.
5. Упълномощава Кмета на Община Златоград – Мирослав Митков Янчев да открие процедура по провеждане на публично оповестен търг с явно наддаване по реда на Наредба № 2 за реда за придобиване, управление и разпореждане с общинско имущество на Общински съвет Златоград.

Приложения: Копия на следните документи: акт за частна общинска собственост № 1613/21.03.2019 г.;Удостоверение № 152/13.03.2019 г. по чл. 202 от ЗУТ; данъчна оценка; пазарна оценка.
С уважение,

МИРОСЛАВ ЯНЧЕВ

Кмет на Община Златоград

АЯ/ЗЦ

Изготвил:

Аделина Якимова

Мл. експерт ОС 

Съгласувал:

Златка Цекова

Директор на дирекция АПО,ОС и З,

той и юрисконсулт

          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

